Diari Oficial de la Generalitat Valenciana


Sumari del DOGV 6030, del 08-06-2009 (2009/6525)

Notificació a Josefina Nora Vela Gimeno. Expedient número KAS-7950/0266.
------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6525


Data del document
:   23-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Josefina Nora Vela Gimeno. Expedient número JKK-9905/0266. [2009/6525]  
Pel fet d'haver resultat infructuoses les gestions realitzades per a efectuar la notificació dirigida a Josefina Nora Vela Gimeno, al domicili que figura en la seua sol·licitud de declaració d'interés comunitari d'una instal·lació per a turisme rural de bar restaurant a Benafer, d'acord amb el que preveu l'art. 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
El conseller de Medi Ambient, Aigua, Urbanisme i Habitatge va adoptar en data 24 de novembre de 2008, la resolució que a continuació es transcriu:  
«Vist l'expedient relatiu a la declaració d'interés comunitari promoguda per Josefina Nora Vela Gimeno, relativa a una instal·lació per a turisme rural de bar restaurant, alberg i cases de fusta, al municipi de Benafer, de conformitat amb els següents,  
Antecedents de fet  
Primer. El dia 23 de maig de 2007, Josefina Nora Vela Gimeno va presentar en els serveis territorials d'Ordenació del Territori de Castelló de la Conselleria de Medi Ambient, Aigua, Urbanisme i Habitatge la sol·licitud de declaració d'interés comunitari relativa a una instal·lació per a turisme rural de bar restaurant, alberg i cases de fusta, en sòl no urbanitzable del terme municipal de Benafer.  
Segon. A la vista de la documentació insuficient presentada juntament amb la sol·licitud, es van remetre sengles escrits a la peticionària, datats en 21 de setembre de 2007 i 8 de maig de 2008, pels quals es requeria i es notificava que aportara la documentació necessària per a poder estudiar i analitzar la viabilitat de la sol·licitud, en un termini de quinze dies, amb l'advertiment que en el cas que no presente els documents necessaris se l'entendrà desistida de la seua petició.  
Aquests requeriments, segons consta en els justificants de recepció, van ser notificats en data 28 de setembre de 2007 i 12 de maig de 2008 respectivament.  
Tercer. No hi ha constància que l'interessat, havent superat molt àmpliament el termini inicial de quinze dies, haja presentat la documentació requerida, ni que s'hagen personat tercers interessats.  
Quart. El Servei Territorial d'Ordenació del Territori emet un informe en data 1 d'octubre de 2008 on proposa que se l'entenga desistit de la seua sol·licitud.  
Fonaments de dret  
Primer. Per a resoldre aquest expedient té atribució el conseller de Medi Ambient, Aigua, Urbanisme i Habitatge, d'acord amb el que estableix l'article 6.3 del Reglament dels òrgans urbanístics de la Generalitat Valenciana, aprovat pel Decret 201/2003, de 3 d'octubre, això en relació amb els articles 24, 33, 34, 35 i 37 de la LSNU.  
Segon. L'article 458.3 del vigent Decret 67/2006, pel qual s'aprova el Reglament d'ordenació i gestió territorial i urbanística (ROGTU) estableix que "rebuda la sol·licitud per la Conselleria, aquesta requerirà, si és procedent, a l'interessat l'esmena de les deficiències o la informació complementària que necessite, amb l'advertència que se l'entendrà desistit de la seua petició si no es compleix el s'ha requerit en el termini de quinze dies."  
En virtut d'això, vistos els preceptes legals citats i invocant els d'aplicació general, resolc:  
Considerar desistida Josefina Nora Vela Gimeno de la seua sol·licitud de 23 de maig de 2007, de declaració d'interés comunitari per a una instal·lació de turisme rural (bar restaurant, alberg i cases de fusta), al terme municipal de Benafer, i declarar conclús el procediment, amb el consegüent arxiu de les actuacions.  
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.»  
Aquesta notificació és transcripció exacta de la resolució original que consta en l'expedient.  
València, 23 d'abril de 2009.- El director general d'Urbanisme: José María Selva Ros.